CELEX: 22007D0754
Language: fi
Date: 2007-11-09 00:00:00
Title: 2007/754/EY: EU–Tunisia-assosiaationeuvoston päätös N:o 1/2007, tehty 9 päivänä marraskuuta 2007 , ihmisoikeuksia ja demokratiaa käsittelevän alakomitean perustamisesta

23.11.2007   
            
            
               FI
            
            
               Euroopan unionin virallinen lehti
            
            
               L 305/24
            
         EU–TUNISIA-ASSOSIAATIONEUVOSTON PÄÄTÖS N:o 1/2007,
   tehty 9 päivänä marraskuuta 2007,
   ihmisoikeuksia ja demokratiaa käsittelevän alakomitean perustamisesta
   (2007/754/EY)
   EU–TUNISIA-ASSOSIAATIONEUVOSTO, joka
   ottaa huomioon Euroopan yhteisön ja sen jäsenvaltioiden sekä Tunisian tasavallan välisestä assosiaatiosta tehdyn Euro–Välimeri-sopimuksen, jäljempänä ’assosiaatiosopimus’,
   sekä katsoo seuraavaa:
   
               (1)
            
            
               Demokratian periaatteiden, ihmisoikeuksien ja perusvapauksien kunnioittaminen ovat erottamaton ja olennaisen tärkeä osa kehystä, jolla säännellään Euroopan unionin (EU) ja sen Välimeren alueen kumppanien suhteita.
            
         
               (2)
            
            
               Nämä kysymykset ovat assosiaatiosopimuksen olennainen osa. Niistä keskustellaan asianmukaisesti assosiaatiosopimuksessa tarkoitetuissa elimissä.
            
         
               (3)
            
            
               Naapuruuspolitiikassa asetetaan kunnianhimoisia tavoitteita, jotka perustuvat vastavuoroiseen sitoutumiseen yhteisiin arvoihin, joita ovat muun muassa demokratia, oikeusvaltioperiaate ja ihmisoikeuksien täysimääräinen kunnioittaminen, mukaan lukien oikeus kehitykseen.
            
         
               (4)
            
            
               EU:n ja eteläisen Välimeren alueen maiden suhteet muuttuvat entistä elinvoimaisemmiksi, kun Euro–Välimeri-sopimuksia, naapuruuspolitiikan toimintaohjelmia ja Euro–Välimeri-kumppanuutta pannaan täytäntöön. Euro–Välimeri-kumppanuuden ensisijaisten tavoitteiden toteuttamista kunkin maan kanssa ja maiden näitä tavoitteita koskevan lainsäädännön lähentämistä olisi seurattava säännöllisesti.
            
         
               (5)
            
            
               Suhteita ja yhteistyötä Välimeren alueen maiden kanssa voidaan kehittää ottaen huomioon EU:n toimivalta, Barcelonan prosessin johdonmukaisuus ja tasapainoisuus sekä kunkin Välimeren maan ominaispiirteet ja tarpeet.
            
         
               (6)
            
            
               Assosiaationeuvosto on jo päättänyt perustaa EU–Tunisia-assosiaatiokomitean yhteyteen alakomiteoita asianmukaisen institutionaalisen kehyksen luomiseksi yhteistyön täytäntöönpanoa ja tiivistämistä varten.
            
         
               (7)
            
            
               Assosiaatiosopimuksen 84 artiklassa määrätään sopimuksen täytäntöönpanossa tarvittavien työryhmien tai elinten perustamisesta,
            
         ON PÄÄTTÄNYT SEURAAVAA:
   1 artikla
   1.   Perustetaan EU–Tunisia-assosiaatiokomitean, jäljempänä ’assosiaatiokomitea’, alaisuuteen ihmisoikeuksia ja demokratiaa käsittelevä alakomitea.
   Alakomitean työjärjestys on liitteessä 1.
   2.   Alakomitean toimeksiantoon sisältyviä asioita voidaan myös käsitellä korkeammalla tasolla osana Euroopan unionin ja Tunisian poliittista vuoropuhelua.
   3.   Assosiaatiokomitea ehdottaa assosiaationeuvostolle tarvittavia toimenpiteitä alakomitean toiminnan asianmukaisuuden varmistamiseksi.
   2 artikla
   Tämä päätös tulee voimaan päivänä, jona se tehdään.
   
      Tehty Brysselissä 9 päivänä marraskuuta 2007.
      
         
            EU–Tunisia-assosiaationeuvoston puolesta
         
         L. AMADO
         
      
   
   
      LIITE
      Ihmisoikeuksia ja demokratiaa käsittelevän alakomitean työjärjestys
      1.   Kokoonpano ja puheenjohtaja
      Ihmisoikeuksia ja demokratiaa käsittelevä alakomitea koostuu komission ja jäsenvaltioiden sekä Tunisian tasavallan hallituksen edustajista. Osapuolet toimivat vuorotellen sen puheenjohtajina.
      2.   Asema
      Alakomitea työskentelee EU–Tunisia-assosiaatiokomitean, jäljempänä ’assosiaatiokomitea’, alaisuudessa, ja se antaa assosiaatiokomitealle kertomuksen kunkin kokouksen jälkeen. Alakomitealla ei ole päätösvaltaa. Se voi kuitenkin tehdä ehdotuksia assosiaatiokomitealle.
      3.   Toimiala
      Alakomitea tarkastelee EU–Tunisia-assosiaatiosopimuksen täytäntöönpanoa jäljempänä luetelluilla aloilla. Alakomitea on myös EU:n ja Tunisian naapuruuspolitiikan toimintasuunnitelmaan sisältyvien ihmisoikeuksia ja demokratiaa koskevien toimien täytäntöönpanon tärkein tekninen seurantajärjestelmä. Se tarkastelee lainsäädäntöjen lähentämisessä ja täytäntöönpanossa tapahtunutta edistystä. Tarvittaessa alakomitea voisi tarkastella julkishallintojen välistä yhteistyötä naapuruuspolitiikan toimintasuunnitelman mukaisesti. Alakomitea tarkastelee tapahtunutta edistystä ja ehdottaa tarvittavia toimia seuraavilla aloilla:
      
                  a)
               
               
                  oikeusvaltio ja demokratia, mukaan lukien demokratian ja oikeusvaltion, oikeuslaitoksen riippumattomuuden, oikeussuojakeinojen ja oikeuslaitoksen nykyaikaistamisen vahvistaminen;
               
            
                  b)
               
               
                  ihmisoikeuksia ja perusvapauksia koskevien keskeisten kansainvälisten yleissopimusten täytäntöönpano, mukaan lukien selvitys mahdollisuuksista liittyä yleissopimusten valinnaisiin pöytäkirjoihin;
               
            
                  c)
               
               
                  hallinnollisten valmiuksien vahvistaminen ja kansalliset instituutiot.
               
            Luettelo ei ole tyhjentävä, ja assosiaatiokomitea voi lisätä siihen muita asioita, joista osapuolet ovat päässeet yhteisymmärrykseen.
      Kussakin alakomitean kokouksessa voidaan käsitellä yhtä, useampaa tai kaikkia edellä luetelluista aloista.
      4.   Sihteeristö
      Euroopan komission virkamies ja Tunisian tasavallan hallituksen virkamies toimivat yhdessä alakomitean pysyvinä sihteereinä ja vastaavat sen kokousten valmistelusta.
      5.   Kokoukset
      Alakomitea kokoontuu vähintään kerran vuodessa. Kokous voidaan kutsua koolle jommankumman osapuolen pyynnöstä. Pyynnön esittävän osapuolen pysyvä sihteeri toimittaa sen toiselle osapuolelle. Toisen osapuolen pysyvä sihteeri vastaa alakomitean kokouksen koollekutsumista koskevaan pyyntöön 15 työpäivän kuluessa sen vastaanottamisesta.
      Alakomitean kokoukset pidetään osapuolten yhteisesti sopimana ajankohtana ja yhteisesti sopimassa paikassa.
      Kunkin osapuolen osalta kokousten koolle kutsumisesta vastaa sen pysyvä sihteeri sovittuaan asiasta puheenjohtajan kanssa. Ennen kutakin kokousta kummankin osapuolen valtuuskunnan kokoonpano ilmoitetaan puheenjohtajalle.
      Alakomitea voi molempien osapuolten suostumuksella käyttää asiantuntija-apua saadakseen tarvittavia erityistietoja ennalta sovituista aiheista.
      6.   Kokousten asialista
      Asioiden ottamista alakomitean kokouksen asialistalle koskevat osapuolten ehdotukset toimitetaan alakomitean pysyville sihteereille.
      Alustavaan asialistaan sisältyvät asiat, joiden asialistalle ottamista koskeva pyyntö on toimitettu pysyville sihteereille vähintään 15 päivää ennen kokouksen alkua.
      Puheenjohtaja laatii alustavan asialistan kutakin kokousta varten yhteistyössä toisen osapuolen kanssa vähintään kymmenen päivää ennen kokousta.
      Käsiteltäviä asioita koskevat asiakirjat on toimitettava molemmille osapuolille siten, että ne ovat perillä vähintään seitsemän päivää ennen kokousta. Näitä määräaikoja voidaan lyhentää kummankin osapuolen suostumuksella.
      Alakomitea vahvistaa asialistan kunkin kokouksen alussa.
      7.   Pöytäkirja
      Alakomitean pysyvät sihteerit laativat kunkin kokouksen jälkeen pöytäkirjan ja hyväksyvät sen. Pysyvät sihteerit toimittavat jäljennöksen pöytäkirjasta assosiaatiokomitean sihteereille ja puheenjohtajalle.
      8.   Avoimuus
      Alakomitean kokoukset eivät ole avoimia, ja niiden pöytäkirjat ovat luottamuksellisia.